procesaur/Wiki.mk huggingface dataset:
Сара Кирш

Сара Кирш (16 април 1935 - 5 мај 2013) била германска поетеса.
Таа е родена како Ингрид Бернштајн во Лимлингероде, Пруска Саксонија. Таа го променила нејзиното име во Сара, за да протестира против антисемитизмот на нејзиниот татко. Студирала биологија во Хале и книжевност на Институтот за литература Јоханес Р. Бехер во Лајпциг. Во 1965 година, заедно со писателот Рајнер Кирш напишала книга со песни, а со него била во брак десет години. Протестирала против исклучувањето на Источна Германија на Волф Бирман во 1976 година, што довело до нејзино исклучување од Партијата на социјалистичкото единство на Германија (СЕД). Една година подоцна самата ја напуштила државата, сепак останувајќи критична и кон западот. Таа е главно позната по нејзината поезија, но исто така пишувала и проза и преведувала книги за деца на германски.
Според ''Целосен преглед'', „големите пост-воени поети на германскиот јазик биле главно Источногермански (или австриски) родени кон средината до крајот на 1930-тите, вклучувајќи истакнати личности како Фолкер Браун, Хајнц Чеховски“ и Сара Кирш, која била „најмногу истакната женска претставничка на таа генерација.“
Кирш освоила многу награди и признанија, меѓу кои и Германската интернационална литературна награда Петрарка во 1976 година, наградата Питер-Хухел во 1993 година и наградата Георг Бихнер во 1996 година. Од 1960-та до 1968-ма година била во брак со лиричарот Рајнер Кирш. Сара Кирш починала во мај 2013 година по кратка болест.
1 Ресурси
*''Сара Кирш'' од Мерерид Хопвуд (1997)
Ева Целер

Ева Целер (родена на 25 јануари 1923 година во Еберсвалде, Бранденбург) е германски поетеса и романописец. Таа живеела во поранешна Источна Германија до 1956 година,потоа живеела шест години во Намибија, а сега живее во Германија.
Целер е исто така заслужна како еден од авторите на текстот на експерименталниот музички албум од 1970 година, ''Клоффеичен'', од трио Клостер во Берлин .
Уника Цирн

Уника Цирн (6 јули 1916 - 19 октомври 1970) — германска писателка и уметник. Запаметена е по своите дела од поезијата на анаграми и автоматско цртање и за нејзините фотографски соработки со Ханс Белмер . Изложба на делата на Белмер и Цирн се одржала во галеријата Убу во Њујорк пролетта 2012 г.
Лудвиг Уланд

Јохан Лудвиг Уланд (|Johann Ludwig Uhland; - ) — германски поет, филолог и книжевен историчар. Познат е како автор на песната „Добриот другар“ (''Der gute Kamerad'') која се изведува на погреби на паднати војници.
1 Животопис
Уланд се родил во Тибинген, Виртемберг, каде студирал јуриспруденција на тамошниот универзитет, но исто така се интересирал и за средновековната литература, особено за старата германска и француска поезија. Откако дипломирал како доктор на право во 1810 година, тој отишол во Париз за да продолжи со студиите по поезија; а од 1812 до 1814 година работел како адвокат во Штутгарт, во бирото на министерот за правда.
2 Творештво
Зборувајќи за Уланд, Гете изјавил дека, штом е толку популарен, во него мора да има нешто одлично. Меѓутоа, според неговото признание, Гете немал никакво мислење за песните на Уланд, кои започнал да ги чита со најдобра намера, но уште на почетокот наишол на толку слаби и тажни песни, што немал волја да чита понатаму. Меѓутоа, читајќи ги баладите на Уланд, Гете забележал одличен талент и се уверил дека, делумно, неговата слава е оправдана.
Морумби

Морумби е стадион во Саун Пауло, Бразил. Toj е еден од најголемите фудбалски стадиони во светот, со сместивост од 67,052 седечки места.
На овој стадион својте домашни натпревари ги игра екипата на Саун Пауло. Стадион исто така бил еден од домаќините на Копа Америка 2019.
Неферкамин

Неферкамин можеби бил фараон ос Осмата династија на древниот Египет за време на првиот преоден период.
Неговото престолно име „Снеферка“ е потврдено на Кралскиот список од Абидос (бр.47), иако можно е тука да се мисли на името, а хиероглифот О34 ("s") всушност е R22 ("мин"), оттука "Неферкамин". Точното читање на името на овој владетел е дадено заедно со името Никаре, на златна плакета која сега е во Британскиот музеј; сепак, се претпоставува дека овој предмет може да биде фалсификат.
1 Библиографија
* Darrell D. Baker: ''The Encyclopedia of the Egyptian Pharaohs. Volume I: Predynastic to the Twentieth Dynasty (3300-1069 BC).'' Bannerstone Press, Oakville 2008, ISBN 978-0977409440, p. 262–263.
Галоски

Александар Галоски (уметничко име Галоски; р. ) — македонски диџеј и продуцент.
1 Кариера
Во текот на неговата кариера има потпишано повеќе музички изданија за издавачките куќи: ''Spinnin Records'', ''Armada Music'', чиј сопственик е холандскиот диџеј и продуцент Армин ван Бурен, ''Universal Music'' и други.
Музиката на Галоски во текот на кариерата била поддржана од артисти како Давид Гета, Димитри Вегас & Лајк Мајк, Афроџек, Авичи, Хардвел, Стив Аоки, Ники Ромеро и Фед Ле Гранд.
Тој редовно учествува на сите поголеми домашни и меѓународни музички настани. Во својата кариера имал настап и на реномираниот Ултра Фестивал, кој се одржува во Сингапур.
Во 2018 година Галоски имал настапи во повеќе земји ширум светот.
Во јануари 2020 година според страницата за плејлисти ''1001tracklists.com'', темата „Make That Body Move“ била номиниранa и одликуванa како најподдржанo издание.
Меѓумозок

Меѓумозок (''diencephalon'') — дел од предниот мозок (''prosencephalon''), кој се наоѓа помеѓу големиот мозок (''telencephalon'') и средниот мозок (''mesencephalon''). Се состои од структури кои се на двете страни од третата мозочна комора: таламусот, хипоталамусот, епиталамусот и субталамусот.
Меѓумозокот е еден од главните делови на мозокот кои се формираат за време на ембриогенезата. Во текот на третата недела од ембрионалниот развој, од ектодермот се формира нервна цевка, на која почнуваат да се диференцираат три главни дела: предниот мозок (''prosencephalon''), средниот мозок (''mesencephalon'') и ромбестиот мозок (''rhombencephalon''). Предниот мозок потоа постепено се диференцира на голем мозок (''telencephalon'') и меѓумозок.
1 Структура
Меѓумозокот се состои од следните структури:
*Таламус
* Хипоталамусот, вклучувајќи ја неврохипофизата
*Епиталамус, кој се состои од:
** Предни и задни паравентрикуларни јадра
** Медијални и латерални хабенуларни јадра
**Stria medullaris thalami
**Задна комисура
**Епифиза
*Субталамус
1.1 Прилози
Оптичкиот нерв (CNII) се прикачува за меѓумозокот. Тој е сетилен (аферентен) нерв, кој е одговорен за видот; почнува од окото, поминува низ оптичкиот канал во черепот и се прикачува за меѓумозокот. Самата ретина е изведена од оптичката чашка (лат. ''cupula optica''), која е дел од ембрионалниот меѓумозок.
2 Функција
Меѓумозокот е регионот од ембрионалната нервна цевка на `рбетниците од кого настануваат структури како што се таламусот, хипоталамусот, предниот дел на хипофизата и епифизата. Меѓумозокот исто така затвора празнина која се нарекува трета мозочна комора. Таламусот е релејен центар за сетилни и моторни импулси помеѓу `рбетниот и продолжениот мозок, и големиот мозок. Тој препознава сетилни импулси за топлина, студ, болка, притисок и др. Подот на третата мозочна комора е наречен хипоталамус. Тој поседува контролни центри за контрола на движењата на очите и слушните одговори.
3 Слики
4 Поврзано
*Таламус
*Хипоталамус
*Епиталамус
*Субталамус
5 Наводи
Антони Тиржис

Антони Тиржис (|Anthony Turgis; р. ) — француски професионален друмски велосипедист, кој вози за професионалната континентална екипа .
Бил именуван во почетниот состав за Вуелта а Еспања 2017. Во јули 2018 година бил именуван во почетниот состав за Тур де Франс.
1 Достигнувања
;2012
: 1. Етапа 2а Лиеж-а Глејзе
: 2. Париз-Рубе јуниори
;2014
: 1. Лиеж-Бастоњ-Лиеж под 23 години
;2015
: 1. Краен пласман Букл де ла Мајен
::1. Пласман за млад возач
::1. Етапа 2
: 3. Светско друмско првенство под 23 години
: 8. Краен пласман Арктичка трка на Норвешка
: 9. Европски игри - друмска трка
;2016
: 1. Класик Лоар Атлантик
: 3. Краен пласман Тур де Јоркшир
: 4. Краен пласман Трка околу Луксембург
::1. Етапа 3
: 5. Гран при де Плимелек-Морбијан
;2017
: 3. Тур де л’Еурометропол
;2018
: 2. Национално друмско првенство
: 5. Дварс дор Вест-Вландерен
: 5. Париз-Шони
;2019
: 1. Гран при д’Увертир ла Марсејез
: 2. Дварс дор Вландерен
: 4. Краен пласман Четири дена Динкерк
::1. Пласман за млад возач
: 4. Краен пласман Трка околу Луксембург
::1. Пласман за млад возач
: 5. Сиркут де Валони
Солферино

Солферино е мал град и ''општина'' во покраината Мантова, Ломбардија, северна Италија, околу 10 километри јужно од езерото Гарда.
Најпознато е како место близу до местото на Битката кај Солферино која се случила на 24 јуни 1859, дел од Втората италијанска војна за независност . Битката завршила со италјанско-француско заземање на ''Рока'', тврдината, која потпаднала потоа во австриски раце.
Ранетите во битката биле сведоци на швајцарскиот стопанственик Жан-Анри Динан, кој патувал во Италија за да се сретне со францускиот император Наполеон III со намера да разговара за потешкотиите во водењето бизнис во Алжир, во тоа време окупирана од Франција.
Застрашен од страдањето на повредените војници кои заминале на бојното поле, Динан целосно ја напуштил оригиналната намера на своето патување и неколку дена се посветил на помагање во третманот и грижата за ранетите. Тој успеал да организира огромно ниво на помош преку мотивирање на локалните селани за помош без дискриминација.
Назад во својот дом во Женева, тој поставил процес кој довел до Женевската конвенција и основањето на Меѓународниот комитет на Црвениот крст, преку пишување на книга со наслов ''"Сеќавања на Солферино"'' кое тој го објавил со свои пари во 1862 година и со тоа започнал процесот.
Од 23 до 28 јуни 2009 година, по повод 150-годишнината од битката, во Солферино се одржале низа настани на кои се собрале илјадници доброволци од Црвениот крст и Црвената полумесечина од целиот свет, под името Солферино 2009 Прослава.
1 Збратимени градови
Солферино е збратимен со:
* Солферино, Франција, од 1963 година
* Шатијон сир Ендр, Франција, од 2003 година
Томислав Црнковиќ

Томислав Црнковиќ (роден на година во - починал на година во ) — југословенски и хрватски фудбалер.
Црнковиќ е роден е во Котор, во тогашното Кралство на Срби, Хрвати и Словенци. Како одбранбен играч, тој настапувал за ХАШК, Металец и Динамо Загреб. Во странство, подоцна настапувал во Винер Спорт Клуб и ФК Сервет.
За југословенската репрезентација има 51 настапи. Тој бил дел од тимот кој освоил сребро на Олимписките игри во 1952 година, а исто така бил член на репрезентацијата во 1954 и 1958 година на Светското првенство.
Со екипата на Динамо има 439 настапи, и бил првак на Југославија во 1954 и 1958 година, а го освоил и југословенски куп во 1951 и 1960 година. Црнковиќ се смета за еден од најголемите бранители на Динамо на сите времиња. Во 2006 година, тој исто така бил основач на Хрватската фудбалска федерација. По завршувањето на неговата фудбалска кариера, Црнковиќ поминал кратко време како новинар, а подоцна и бил и сопственик на ресторан во Загреб.
Црнковиќ бил добро познат женствен маж и бил во брак најмалку пет пати во својот живот. Тој, исто така, се нашол во финансиски проблеми откако се вмешал во сообраќајна несреќа каде што бил повреден. Тој инсистирал да плати пари и на другите жртви на несреќата, што го оставило речиси банкротирано.
Тој исто така тренирал 1. Simmeringer SC .
1 Клубови
* ХАШК
* Металак Загреб (1947-1949)
* Динамо Загреб (1950-1961)
* Wiener Sport-Club (1961-1962)
* ФК Сервет (1962-1963)
2 Наводи
*
Никаре

Никаре (исто така Никаре I) бил древно египетски фараон од Осмата династија во првиот ран преоден период (2181-2055 п.н.е.), во време кога Египет можеби бил поделен меѓу неколку политички партии. Според египтолозите Ким Рихолт, Јирген фон Бекерат и Дарел Бејкер тој бил деветтиот крал на осмата династија. Градот од кој владеел Никаре би требало да е Мемфис.
1 Потврда
Никаре е познат само од Краллскиот список од Абидос, кралски список запишан во времето на Сети I, каде што неговото име се појавува на 48 влез. Никаре, исто така, можеби е споменат на Торинскиот канон, но неговото име и времетраење на владеењето се изгубени во голема лакуна што ги погодува кралевите 2 до 11 од осмата династија.
2 Артефакти
Според египтологот Петар Каплони, еден цилиндричен печат можеби го носи името на Никаре и на тој начин може да биде единствената потврда на овој крал од негово време.
Златната плакета, која сега се чува во Британскиот музеј, го содржи неговото име заедно со името Неферкамин, но сега се верува дека овој предмет е фалсификат од поново време.
Сент Џорџ Бастер

Сент Џорџ Бастер (англиски: ''Saint George Basseterre'') е една од 14-те парохии на Свети Кристофер и Невис. Оваа парохија е втора најголема во државата веднаш зад Сент Џејмс Винвард. Во рамките на федерацијата оваа парохија е најнаселена, во која живее една третина од населението на државата. Во рамките на оваа парохија се наоѓа главниот град на Свети Кристофер и Невис - Бастер. Дополнително на тоа, оваа парохија има најдолг брег од сите во државата.
1 Географија
Вкупната површина на парохијата изнесува 28 метри квардатни и во рамките на оваа територија има разновидни земјишни облици што ја прави географски најразновидна парохија. Северните предели на Сент Џорџ Бастер се дел од долината Бастер, еден од најплодните региони на државата. Рамните површини се користат за земјоделство, а главниот град се наоѓа на крајбрежјето. Централните и јужните предели на парохијата се Југоисточниот полуостров. Овој полуостров има значително поразлична клима. Тој е составен од еродирани брда, ниска вегетација и бели песочни плажи. Најголемата бара, Големата солена бара, има вкупна површина од 7.8 км<sup>2</sup>. На околу една милја од брегот се наоѓа островот Буби, кој всушност се наоѓа на пола пат до островот Невис. Овој мал остров Буби, официјално, не е под управа ни на Сент Џорџ Батсер ниту на соседната Сент Џејмс Винвард.
2 Населени места
Во парохијата се наоѓа главниот град на државата - Бастер. Градот се наоѓа во заливот Бастер, но градот сепак се протега и во соседната парохија Сент Питер Бастер. Останатите населени места во оваа парохија делуваат фактички како подградија на Бастер. Двете официјално назначени населени места како села се Брд Рок и Фригат Беј.
3 Пристаништа
Во оваа парохија се наоѓаат двете пристаништа на Свети Кристофер: ''Порт Занте'' и ''Дип Ватер Харбор''.
4 Поврзано
* Свети Кристофер
* Парохии во Свети Кристофер и Невис
Трка околу Фландрија 2019

Трка околу Фландрија 2019 — 103. издание на велосипедската еднодневна трка Трка околу Фландрија, која се одржала на 7 април како четиринаесетти настан во сезоната на Светската турнеја.
Трката била освоена од италијанскиот велосипедист Алберто Бетиол.
Трката започнала во Антверпен и завршила во Ауденарде, поминувајќи 267 километри. Вклучувала 17 категоризирани искачувања и пет рамни сектори со калдрма.
Холандскиот возач Ники Терпстра го освоил изданието во 2018 година. За жал, Терпстра паднал во 2019 година на почетокот на трката. Бил во несвест повеќе од една минута, поради што морал да биде пренесен во болница и да ја напушти трката.
1 Екипи
Бидејќи Трката околу Фландрија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле дополнително поканети, со што била заокружена главната група од 25 екипи.
2 Поредок
2.1 Завршен пласман
Сент Џон Капистер

Сент Џон Капистер (англиски: ''Saint John Capisterre'') е една од 14-те парохии на Свети Кристофер и Невис. Оваа е втора најголема парохија во Свети Кристофер и трета најголема во државата. Административен центар на оваа парохија е Дип Беј Таун.
1 Географија
Парохијата има вкупна должина на брег од 5 милји. Брегот на парохијата е најразновиден и најимпресивен во државата. Северното крајбрежје е составено од долги плажи со црн вулкански песок. Дип Беј Бич (плажа) е скоро целосно опколена од гребен, што го прави морето во овој дел многу безбедно. Другите плажи, како што се Парсонс Бич и Сенди Беј немаат таов гребен и природна заштита и има силни струи од Атлантскиот Океан. Во јужното крајбрежје се наоѓаат најзначајните и најпознатите природни одлики на островот, Блек Рокс. Овие големи карпи се долги две милји и истите се како резултат на последната вулканска активност на Свети Кристофер, односно се проценува дека во 14 век имало последена ерупција на островот.
Друга значајна географска одлика на парохијата е планината Лјамуига. Таа е највисоката планина на островот и водно во Заветрените Острови.
2 Населени места
Најголемо населено место во парохијата е Седлерс и има население од околу 2000 жители. Табернакл е село и е второ најголемо населено место во парохијата. Покрај овие две, значајно е и селото Дип Беј Таун, кое е првото француско населено место на Свети Кристофер и административен центар на парохијата. Покрај овие, во парохијата се наоѓаат селата: Парсонс Граунд, Погсон, Лунч, Харис и Бел Ви
3 Поврзано
* Свети Кристофер
* Парохии во Свети Кристофер и Невис
Црква „Св. Теодор Тирон“ - Конопница

Свети Теодор Тирон — главна селска и гробјанска црква во селото Конопница, Кривопаланечко.
Околу црквата се наоѓаат селските гробишта.
1 Местоположба
Црквата е сместена над средишното маало на селото Конопница, односно маалото Река.
2 Историја
Црквата била подигната во 1885 година.
3 Архитектура
Храмот е доста голем и убав, еден од најуредените во околината.
По својот архитектонски облик претставува солидно изградентриконхос од делкан камен. Покриена е со ќерамиди, а во 2002 година била доградена припратата.
3.1 Иконостас
Црквата поседува 47 икони.
4 Галерија
5 Поврзано
* Кумановско-осоговска епархија
* Кривопаланечко архијерејско намесништво
Сент Џорџ Џинџерланд

Сент Џорџ Џинџерланд (англиски: ''Saint George Gingerland'') е парохија во југоисточните делови на островот Невис во државата Свети Кристофер и Невис. Според проценките за 2001 година, парохијата имала население од 2.500 жители.
1 Географија
Името „Џинџерланд“ на македонски би се превело како „земја на ѓумбир“ (''ginger'' е англиски збор за ѓумбир, ''land'' е земја). Името е поврзано со одгледувањето на ѓумбир во оваа парохија во минатото.
Административен центар на оваа парохија е Маркет Шоп, а покрај ова село во парохијата се наоѓаат и други села, како на пример Чикен Стоун, Зетландс и Зион.
Оваа парохија е една од најнаселените во Невис бидејќи има плодна почва и поволна клима. Парохијата се наоѓа на заветрената страна на островот. Селата во оваа парохија имаат поладна клима бидејќи се на повисоко за разлика од крајбрежните населени места.
Џинџерланд е главен снабдувач на свежо овошје и зеленчук за Невис. Фармите се мали и посевите се во зависност од потребите на населението. Покрај тоа, населението се занимава и со сточарство, првенствено одгледување овци, кози, прасиња, крави и коњи. Во крајбрежните предели значајна стопанска гранка е риболовството.
За целокупната парохиска економија значајна улога игра и туризмот.
2 Наводи
*Ordnance Survey, Government of the United Kingdom, 1984, Nevis, with part of St. Christopher (Saint Kitts). Series E803 (D.O.S. 343), Sheet Nevis, Edition 5 O.S.D. 1984. Reprinted in 1995, published by the Government of the United Kingdom (Ordnance Survey) for the Government of Saint Christopher (St. Kitts) and Nevis.
*Robinson, Davin & Jennifer Lowery (Editors), 2000. The natural history of the island of Nevis. Nevis Historical and Conservation Society Press, Ithaca, New York.
3 Поврзано
* Невис
* Парохии во Свети Кристофер и Невис
Неферкахор

Неферкахор бил древно египетски фараон од Осмата египетска династија за време на првиот преоден период. Според египтолозите Јирген фон Бекерат и Дарел Бејкер, тој бил единаесеттиот владетел од династијата.
Неговото име го има на Кралскиот список од Абидос (број 50) и на црн цилиндричен печат од непознато потекло. Не се споменува во Кралскиот список од Торино, бидејќи е оштетен делот во кој би можело да биде споменат.
Ламивудин

Ламивудин е антиретровирусен лек кој се користи во превенција и третман на ХИВ/СИДА. Исто така се користи во третманот на хроничен хепатит Б, кога другите опции не се од избор. Делотворен е против ХИВ-1 и ХИВ-2. Вообичаено се користи во комбинација со други антиретровирусни лекови како зидовудин и абакавир.
Чести несакани ефекти се наузеа, дијареа, главоболка, замор и кашлица.
Осумка (езеро)

Осумка — повремено природно постглацијално ледничко езеро кое се наоѓа високо на планината Баба во непосредната близина на Големото Пелистерско Езеро. Сместено е на надморска висина од 2.200 м. на оддалеченост од околу 150 метри од моренскиот бедем на Големото Пелистерско Езеро и на 500 метри над Димитровото Езеро, при што припаѓа во рамките на Националниот парк Пелистер.
1 Одлики
Тоа е типично акумулативно моренско езеро, бидејќи од сите страни е заградено со моренски седименти. Езерото има облик на бројот 8, поради што е така и именувано од научните и стручни истражувачи, меѓутоа за поголема автентичност и сообразност со топонимијата на местоположбата каде што се наоѓа веднаш западно под врвот Мразарник тоа може да биде именувано и како Мразарничка Локва (Езеро). Првичните мерења покажале дека езерото е долго 25 метри, широко 7 метри, а длабоко 40 сантиметри, но подоцнежните мерења при научните истражувања покажале дека најголемата должина измерена во правец југоисток-северозапад изнесува 47,5 метри, најголемата широчина измерена во правец југозапад-североисток изнесува 13 метри, при што во најтесните средишни делови се движи до 5 метри, а просечната широчина изнесува 10 метри. Вкупната должина на езерскиот брег при максимално ниво на водата изнесува 115 метри, а најголемата длабочина изнесува 0,4 метри додека средната е 0,3 метри. Во наведените рамки езерото зафаќа површина од 475 м<sup>2</sup>. За време на висок водостој, во ова езерско корито се собираат помеѓу 100 и 150 м<sup>3</sup>. Езерото во крајбрежните делови е обраснато со тревната растителност, а во средишниот или најдлабок дел на местото каде што водата се задржува најдолго, тоа е каменливо. Ова езеро се полни со вода од атмосферските врнежи кои директно се излачуваат над езерскиот басен и непосредниот слив, како и од водата што се добива со топење на снегот и снежниците кои се формираат во самиот езерски базен и непосредната околина. Водите обично се задржуваат до средината на јуни, а понекогаш и подоцна.
2 Галерија
3 Поврзано
* Пелистерски очи
* Национален парк Пелистер
Деловна комуникација

Деловна комуникација — размена на информации помеѓу луѓето во и надвор од една организација која се изведува за комерцијална корист на организацијата. Таа, исто така може да се дефинира како пренесување на информации во рамките на бизнисот од страна на нејзините луѓе.
1 Преглед
Деловната комуникација (или едноставно „комуникација“ во деловен контекст) опфаќа теми како што се маркетинг, бренд менаџмент, односите со клиентите, однесување на потрошувачите, рекламирање, односи со јавноста, корпоративна комуникација, ангажман во заедницата, управување со углед, меѓусебна комуникација, ангажирање на вработените и управување со настани. Таа е тесно поврзана со полињата на професионална и техничка комуникација.
Медиумските канали за деловна комуникација вклучуваат интернет, печатени медиуми, радио, телевизија, амбиентални медиуми, како и комуникација од личност на личност.
2 Наводи
.
Кредибилитет

Кредибилитет ги опфаќа објективните и субјективните компоненти на веродостојноста на изворот или пораката.
Кредибилитетот има две клучни компоненти: доверливост и експертиза, кои имаат објективни и субјективни компоненти. Доверливоста се заснова повеќе на субјективни фактори, но може да вклучи објективни мерења како што е воспоставената сигурност. Експертизата може да биде слично субјективно опфатена, но исто така вклучува и релативно објективни одлики на изворот или пораката (на пример, квалификации, сертификација или квалитет на информации). Средните компоненти на кредибилитетот вклучуваат изворна динамика (харизма) и физичка привлечност.
Нора Робертс

Нора Робертс, родена како Елинор Мари Робертсон, 10 октомври 1950, Силвер Спринг) е американска авторка на повеќе од 209 љубовни романи. Нејзините псевдоними се Џ. Д. Роб, Џил Марч и Сара Харстети.
Нора Робертс била првиот автор кој бил примен во 1986 година во Халата на Славните за писатели на Романси.
Од 2011 година, нејзините романи поминале вкупно 861 недела на списокот на бестселери, составена од Њујорк тајмс, вклучувајќи ги и 176 недели, кога некои од нив биле на првото место.
1 Животопис
Нора Робертс е родена во Силвер Спринг, Мериленд, како најмлада од пет деца и како единствена девојка. Откако дипломирала католичко училиште со строга дисцилина, се омажила млада и се преселила во Кидисвил, Мериленд.
Во јули 1985 година година Нора се омажила за друг човек, Брус Вилдер. Веднаш потоа, ја прошириле куќата и отвориле книжарница.
Рио Рајзер

Рио Рејзер (роден Ралф Кристијан Мебиус, 9 јануари 1950 - 20 август 1996), бил германски рок-музичар и пејач на рок-група Тон Штајн Шербен. Рајзер го поддржал сквотирањето во раните 1970-ти, а подоцна и зелената политичка партија Дие Гринен. По повторното обединување на Германија, тој се приклучи на Партијата за демократски социјализам.
1 Смрт
Рио Рејзер починал на 20 август 1996 година од циркулаторен колапс по внатрешно крварење во неговиот дом во Фрезенхаген, каде што бил погребан на сопствениот имот под јаболкница.
Неговиот гроб бил преместен во Берлин во март 2011 година, бидејќи наследниците на Рејзер го продалеимотот во Фрезенхаген.
Волф Бирман

Карл Волф Бирман (роден на ) - германски пејач и текстописец и поранешен источногермански дисидент. Тој е можеби најпознат по песната " Ermutigung " од 1968 година и неговото иселување од Источна Германија во 1976 година.
Карл Ајнштајн

Карл Ајнштајн (26 април 1885 &ndash; 5 јули 1940) — влијателен германски еврејски писател, историчар на уметност, анархист и критичар.
Заробен во стапица во Јужна Франција по поразот на нацистичка Германија на Француската Трета Република, Ајнштајн си го одзел својот живот со скокање од мост. на 5 јули 1940 година.
Археолошки музеј на Македонија

Археолошки музеј на Македонија (службено познат како Археолошки музеј на Северна Македонија) се наоѓа во Скопје, Македонија, на левиот брег од реката Вардар.
1 Историја
Првата археолошка збирка е формирана во 1920 година во рамките на Филозофскиот факултет во Скопје. Во 1924 година е организирана музејска институција, поточно, историско – археолошки музеј со лапидариум кој бил сместен во Куршумли ан.
Во текот на Втората светска војна, во Куршумли ан музејската институција егзистира како Народен музеј – Скопје, а по војната до 1963 година, седиште на Археолошки музеј била старата зграда од касарната на Скопско Кале. Во 1955 година била отворена постојаната поставка на камени споменици – лапидариум, сместена во адаптирана коњушница на Куршумли ан.
Во периодот по катастрофалниот земјотрес во Скопје, меѓу 1963 и 1977 година, Археолошкиот музеј бил сместен во бараките на Куршумли ан. Во 1976 година бил пуштен во употреба новиот музејски комплекс во кој бил сместен Археолошкиот музеј сè до 2014 година.
Во 2012 година, бил основан нов правен субјект, НУ Археолошки музеј на Македонија – Скопје, како нова матична установа од областа на археологијата, а од 2014 година Археолошкиот музеј на Република Северна Македонија е преселен во нови простории во центарот на Скопје.
2 Поставки
Археолошкиот музеј презентира движно културно наследство, поточно околу 7.000 археолошки предмети откривани со археолошки истражувања на целата територија на Македонија во текот на изминатите 93 години, и претставува најзначајна и најстара музејска установа во Македонија. Артефактите се изложени во одделите за: праисториска археологија, античка археологија, средовековна археологија, нумизматика, антропологија и лапидариум. Голем број од предметите кои се дел од оваа институција се ексклузивни во светски размери. Постоечките закони за култура и заштита на културно наследство го регистрираат најголемиот дел на овој фонд како културно наследство од особено значење.
Во рамки на музејот има музејска продавница, како и библиотека. Библиотеката брои преку 6.000 книги, како и повеќе од 20.000 стручни и научни трудови од домашни и странски автори, ретки изданија, објавувани од почетокот на 20 век. Најстарото издание меѓу нив е од 1881 година.
3 Галерија
Сенечко Езеро

Сенечко Езеро — повремено природно поледничко езеро кое се наоѓа на планината Бистра во Македонија.
1 Местоположба
Сместено е во вдлабнатина - цирк, на надморска висина од 1.870 м. во северозападниот дел на планината Бистра на огранката наречена Чаушица под врвот Голем (или Езерски) Рид (2015 м.н.в.) близу до заезерната мочурлива висорамнина Езериште, во околината на селото Сенце поради што е и наречено Сенечко Езеро, при што припаѓа во рамките на Националниот парк Маврово. До езерото може да се стигне по неколку патеки, и тоа од селата Беличица од каде што постои обележана планинарска патека, како и од Сенце и Волковија.
2 Настанок и хидрографски одлики
За ова периодично езеро, во своите истражувања на сливот на Радика, македонскиот географ Драган Василески, запишал дека тоа се наоѓа во месноста Езериште во изворишниот дел на притоката на реката Беличица под врвот Голем Рид на Бистра, на дното на циркот на височина од 1762 метри. Според потеклото и настанокот ова езеро е глацио-карстно, бидејќи езерскиот басен се наоѓа на дното од некогашниот цирк кој е изграден во варовнички моренски седименти и варовнички карпи. Во пост-ледничката фаза започнала да делува карстната ерозија која значително го снижила дното на езерото. Најголем водостој езерото има во текот на месеците мај и јуни, во периодот на топењето на снегот и пролетните врнежи, при што достигнува длабочина и над 1 метар, а во текот на летото пресушува и се претвора во кал. Сенечкото Езеро се храни со вода од врнежите и водата што се добива со топење на снежната маса, а во основа водата ја губи со испарување (евапоризација) или пак неа ја пие стоката, од многуте бачила со многубројни стада разновиден добиток во непосредната околина. Дел од водата се губи и подземно низ пукнатините и моренските наслаги, поради водопропустливоста и мекоста на варовничките карпи во почвата. Освен малкуте податоци за настанокот, потеклото и местоположбата, езерото досега не е подробно и подетално истражувано во однос на бреговата должина, обемот, длабочината и другите хидрографски одлики, но според одликите на околината кои покажуваат глацијација и леднички релјеф како цирк, моренски бедем, валови со камењари (сипари) укажуваат дека е можно тоа да има ледничко (ледничко) потекло.
3 Галерија
4 Наводи
5 Поврзано
* Национален парк Маврово
Андреј Коробејников

Андреј Коробејников - руски пијанист.
1 Музичка кариера
Коробејников ја започнал музичката кариера на возраст од осум години, кога во Баку се претставил со својот прв рецитал. Оттогаш, тој одржал бројни концерти ширум светот (Бразил, Канада, Кина, САД, Русија, Колумбија, Чешка, Данска, Германија, Латвија, Јужна Африка, Турција, Австрија, Белгија, Монако итн.) при што соработувал со познати диригенти, како што се: Јуриј Темирканов, Владимир Ашкенази, Иван Фишер, Око Каму, Питер Старк, Александар Рудин, Росен Гергов, Максим Шостакович итн. Иако често настапувал како солист, тој свирел и со голем број познати музичари: Вадим Репин, Дмитриј Махтин, Алина Ибрагимова, Александар Књажев, Јоханес Мозер, Татјана Василева, Борис Березовски, Александар Палеј, Икујо Накамичи и други. Во своите настапи, Коробејников бил придружуван од повеќе оркестри, како: Лондонскиот симфониски оркестар, Националниот оркестар на Франција, Фестивалскиот оркестар на Будимпешта, Чешкиот филхармониски оркестар, Токискиот филхармониски оркестар итн. Понатаму, тој учествувал на повеќе престижни фестивали, како што се: „La Roque d'Anthéron“, „Festival de Radio France et Monpelier“, „Klarafestival“, „Young Euro Classic“, „White Nights“ и „Northern Flowers“. Во 2000 година бил избран за доживотен член на одделот за уметност при Интернационалната академија на науките во Сан Марино. Исто така, тој е добитник на првата награда на третиот меѓународен натпревар за пијано, „Александар Скрјабин“ во Москва и на втората награда на вториот меѓународен натпревар за пијано, „Сергеј Рахманинов“ во Лос Анџелес.
Бегови Вирови

Бегови Вирови — неколку вирови кои се природно завирени од издашен извор на вода, високо на планината Јакупица под врвот Кале поради што многу често во некои пишани изданија, карти и меѓу луѓето самиот тој врв, а некаде и целиот предел на планинската огранка се именува и е познат како Бегови Вирови. Сместени се на надморска височина од 1766 метри, на тревнатото планинско било на јужната падина на планинската огранка на Јакупица која со Јакупичкиот Преслап се одделува југоисточно од врвот Солунска Глава, на планинското седло помеѓу врвовите Кале (2112 м.) непосредно на североисток и Голем Јаор (1816 м.) на југозапад, високо над велешките села Бистрица и Црешнево. Бегови Вирови претставуваат природно завирена бразда со вода која, подводно извира од првиот вир (на северозапад) од кој со бавен проток, истек и дотек на водата кон југоисток се исполнуваат уште 8 други вирови и локви непосредно поврзани и споени во истата линија на браздата. Се одликуваат со многу бистра, чиста и студена вода. Нивната длабочина се движи меѓу 20, 25 и 30 сантиметри, а најголемите вирови во средината достигнуваат пречник со широчина и до 1 и 1,1 метар, додека просечната се движи до половина метар односно 50-60 см. Коритото на некои од низводно погорните вирови е песокливо и каменесто со ситни камчиња, а на останатите вирови подолу е со земјано дно од црница, поради што во содејство поради слабиот проток водата е проѕирна и многу бистра. Поради големата штедрост на изворот со вода Бегови Вирови имаат постојан и речиси непроменлив водостој преку текот на целата година. Непосредната околина на Бегови Вирови има изобилство на повеќе силни и издашни извори на вода од кои се создава изворишното подрачје од кое протекува реката Камештица која се влева во Бабуна кај Нежилово. Водата од Бегови Вирови се користи за напојување на добиток заради што во близината постои и бачило на сточарите од Бистрица, а дел од водата е спроведена и за пиење во селата Црешнево и Нежилово. На процепите на бројните карпи во непосредната околина на Бегови Вирови е застапен реткиот растителен вид ''Campanula wanneri''. До Бегови Вирови може да се пристапи единствено со пешачење во времетраење од 3 до 3,5 часа по тешко проодни, многу стрмни и необележани патеки од Бистрица, Црешнево и од Нежилово преку пределот Корда до кој води колски земјен пат.
1 Галерија
2 Наводи
Николај Лугански

Николај Лугански - руски пијанист.
1 Музичка кариера
Лугански го опишуваат како пијанист со исклучителна префинетост и чувствителност, со „кристална убавина“ во свирењето, слична на Моцарт и Шопен, како и со виртуозност што потестува на Прокофјев и Рахманинов. Студирал на Московскиот конзерваториум во класата на реномираните професори Татјана Кестнер, Татјана Николаева и Сергеј Доренски. Имал голем број настапи на бројни сцени ширум светот: „Вигмор Хол“ во Лондон, „Концертхаус“ во Берлин, „Театр де Шанз Елизе“ во Париз, Големата сала на Московскиот конзерваториум, Големата сала на Филхармонијата на Санкт Петербург итн. Исто така, соработувал со повеќе познати оркестри: Лондонскиот филхармониски оркестар, Чешката филхармонија, Рускиот национален оркестар, Фестивалскиот оркестар на Будимпешта, Симфонискиот оркестар на Сан Франциско, Филхармонијата на Санкт Петербург, итн. Исто така, тој бил чест гостин на фестивалите: „BBC Proms“, „La Roque d'Anthéron“, „Rheingau Muzik festival“, „Edinburgh International Festival“ итн. Во 2013 година ја добил наградата „Народен уметник на Русија“.
Александар Књажев

Александар Књазев (руски: ''Александр Александрович Князев'') - руски виолончелист.
1 Музичка кариера
Књажев настапувал заедно со повеќе познати оркестри, како што се: Окрестарот на „Би-Би-Си“, Баварскито радио-симфониски оркестар, Симфонискито оркестар на Гетеборг, Токискиот симфониски оркестар, Симфонискиот оркестар на Балтимор, Прашката филхармонија, итн. Исто така, тој настапил на познатите фестивали: ''Espinio Festival'', ''La folle journée'', ''Enescu'', ''Schloss Elmau'', ''December Evenings'', ''Tanglewood'', ''Musika Cello Fest'', ''Naphleon'' итн.
Боро Рудиќ

Боро Рудиќ – македонски фотограф.
1 Животопис
Рудиќ се школувал во Скопје, каде дипломирал на Електротехничкиот факултет. Рудиќ работи и живее во Скопје.
2 творештво
Во својата кариера Рудиќ работел на уметничка и пропагандна фотографија, а се занимавал и со фотодизајн. Притоа, тој соработувал со повеќе македонски рекламни агенции, неговите фотографии се застапени во повеќе книги и монографии, а бил директор на фотографијата во околу 30 рекламни и музички спотови. Рудиќ учествувал на повеќе од 15 самостојни изложби и на над 250 групни изложби на кои добил повеќе од 50 награди. Тој е носител на фотографското звање „Мајстор на фотографијата“ што го доделува Фото сојузот на Македонија.Боро Рудиќ – македонски фотограф.
Рудник „Крстов Дол“

:''За истоименото село видете тука''
Крстов Дол — рудник и флотација сместени на околу 20 километри од градот Крива Паланка, во атарот на истоименото село.
Рудникот и флотацијата повеќе не се користат, а неговите објекти се уништени.
1 Историја
Од 1960 година, во долината на Крстовдолскиот Дол започнале истражувања, а подоцна бил отворен и самиот рудник „Крстов Дол“ за антимон. Некогаш во него и во изградената флотација работеле 120 жители на околните села.
2 Флотација
Во флотацијата била обработувана антимонова руда. Освен тоа, била преработувана и молибденова руда донесена од Турција. Во мала количина била обработувана и руда на антимон од рудникот „Алшар“, во околината на Кавадарци, која содржела висок процент на арсен.
3 Галерија
Един Карамазов

Един Карамазов - хрватски гитарист и лејтист.
1 Животопис
Карамазов студирал лејта на музичката академија „Schola Cantorum Basiliensis“ во Базел.
2 Творештво
Според музичките критичари, Карамазов е еден од „највозбудливите и најхаризматичните лејтисти на денешнината“. Тој соработувал со повеќе познати оркестри и музички групи, како: „Хилијард“, камерниот оркестар „Орфеус“, „Хесперион“, „Мала пуника“ итн. Заедно со Стинг, во 2006 година го снимил албумот „Songs from the Labyrinth“. Исто така, поголем број композитори (Кшиштоф Пендерецки, Никита Кошкин, Арво Парт, Лео Броуер) напишале дела посветени на него. Карамазов е добитник на повеќе награди меѓу кои и „Едисон“ (2002) и „Кубадиско“, во 2001 година бил номиниран за „Греми“, а во 2007 имал номинација за „Brit Awards“.
Финале на УЕФА Лигата на нации 2019

Финалето на УЕФА Лигата на нации 2019 бил фудбалски натпревар со кој се одредил победникот на завршниот турнир на УЕФА Лигата на нации 2018-2019. Ова исто така било првото финале на УЕФА Лигата на нации, меѓународно фудбалско натпреварување на кое учествувале машките национални репрезентации чиј федерации се членки на УЕФА.
Натпреварот се одиграл на 9 јуни 2019 година на Драгао во Порто, Португалија, и во него се сретнале домаќинот Португалија и Холандија. Португалија победила во финалето со 1-0 и станала прв шампион на УЕФА Лигата на нации.
1 Натпреварот
1.1 Детали
||
Правила на натпреварот*90 минути.
*30 минути продолженија ако е потребно.
*Пенали ако резултатот и понатаму е нерешен
*Максимално 12 играчи на клупата
*Максимално 3 замени, со можност за четврта доколку се влезе во продолженија
|}
Иво Погорелиќ

Иво Погорелиќ — хрватски пијанист.
1 Животопис
Иво Погорелиќ е роден во Белград. Почнал да учи пијано на седумгодишна возраст, а на дванаесетгодишна возраст го продолжил школувањето во Москва. Погорелиќ е познат и по својата богата општествена активност: Во 1986 година основал фондација во Хрватска за помош на младите музичари; во Германија основал музички фестивал за поддршка на младите музичари кои се наоѓаат на почетокот од нивната кариера; а значајна е и неговата хуманитарна активност во соработка со Црвениот крст и со други невладини организации.
2 Музичка кариера
Настапувајќи на разни меѓународни натпревари, Погорелиќ добил повеќе признанија и награди, а познат е скандалот за време на неговото учество на меѓународниот натпревар „Шопен“ во Варшава, одржан во 1980 година. Имено, жири-комисијата донела одлука да не му дозволи на Погорелиќ да свири на финалниот концерт поради „премногу слободната интерпретација на авторскиот текст“. Тоа предизвикало бурна реакција на публиката, а реномираната аргентинска пијанистка Марта Аргерич, која била членка на жири-комисијата, во знак на протест го напуштила натпреварот. Овој настан ја зголемил популарноста на Погорелиќ кој во 1980-тите продолжил да ја воодушевува публиката ширум светот, а критиката го нарекувала „еден од најголемите и најконтроверзни пијанисти на своето време“.
Александру Чикалдау

Александру Чикалдау (роден на 8 јули 1997 во Меџидија) — романски фудбалер, на и на романската репрезентација.
1 Технички одлики
Централен играч од средниот ред со одлична визија за играта, вешт во вертикализацијата на нападите на својата екипа и добар изведувач на прекини (слободни удари и корнери); поради неговите одлики во италијанските медиуми бил споредуван со Марко Верати.
2 Клупска кариера
2.1 Виторул Констанца
Чикалдау израснал во Сату Ноу, село во близина на Меџидија, округот Констанца и започнал да игра фудбал на возраст од 8 години. Подоцна се приклучил на Академија Георге Хаџи, која служи како младински сектор на фудбалскиот клуб Виторул Констанца.
Своето деби во првата дивизија за Виторул го имал на 31 март 2016 година, на возраст од 18 години, во ремито 1-1 против Тргу Муреш. Тој станал стандарден првотимец на клубот во сезоната 2017-2018, забележувајќи 38 настапи и еден гол во сите натпреварувања.
2.2 Университатеа Крајова
На 6 јули 2018 година, Чикалдау се преселил во ЧС Университатеа Крајова потпишувајќи четиригодишен договор со клубот. Според медиумите сумата на трансферот иззнесувала 1 милион евра, при што Виторул исто така има право на процент од идната продажба. Своето прво појавување во "бело-синиот" дрес, Чикалдау го имал осум дена подоцна во Суперкупот на Романија, играјќи го целиот натпревар од почеток до крај во поразот со 1-0 од ЧФР Клуж.
Својот прв гол Чикалдау го постигнал во првенствената победата со 3-0 над Астра Џурџу, на 26 октомври 2018. Потоа, тој го пронашол патот на топката до мрежата повторно само четири дена подоцна, овој пат во победата со 4-1 над Турну Магуреле во Купот на Романија. На 31 март 2019, Чикалдау постигнал гол со глава во поразот со 3–2 на гостувањето кај ФКСБ. Својата прва сезона со Университатаеа Крајова ја завршил со 43 настапи и 5 гола во сите натпреварувања.
3 Репрезентативна кариера
Најпрво, Чикалдау ја претставувал Романија во селекцијата под 19 години, забележувајќи 6 настапи без постигнат гол во периодот 2015-2016.
Од 2017 година настапува за репрезентацијата под 21 година, со која настапил и на Европското првенство 2019 во Италија и Сан Марино.
Својот прв повик во сениорската репрезентација, Чикалдау го добил во март 2018 година. Дебитирал на 24 истиот месец, влегувајќи како замена во 83-тата минута во пријателскиот натпревар против Израел, што Романија го добила со 2-1.
4 Титули
4.0.1 Виторул Констанца
*Лига 1 (1) : 2016–2017
Летка Димовска-Полизова

Летка Димовска-Полизова - македонска диригентка.
1 Творештво
Димовска-Полизова е основач, диригент и раководител на женскиот камерен хор „Св. Злата Мегленска“. Исто така, во својата кариера, таа раководела со повеќе други хорови, како: детскиот хор при МРТВ, мешаниот младински хор „Кочо Рацин“, камерниот хор при соборниот храм „Св. Климент Охридски“ и други. За својата работа, таа го добила признанието најуспешна жена-диригент во Македонија.
Косеканс

Косеканс – тригонометриска функција еднаква на односот помеѓу хипотенузата и спротивната катета во правоаголен триаголник. Косекансот е реципрочна вредност од синус.
1 Дефиниција
Дефиницијата гласи:
:<math>\operatorname{sec}\;x = \frac{1}{\sin x}</math>
Врската со секанс е
:<math>\operatorname{cosec}\;x = \operatorname{sec}\, (x - \pi / 2)</math>
Како и останатите тригонометриски функции и косекансот претставува однос меѓу две страни на правоаголен триаголник. Косеканс е однос на хипотенузата и спротивната катета.
На тригонометрискиот круг вредноста на косекансот е еднаква на големината на следната должина
+''Некои карактеристични вредности''
степени, 0°, 30°, 45°, 60°, 90°
радијани, 0, <math>\pi/6</math>, <math>\pi/4</math>, <math>\pi/3</math>, <math>\pi/2</math><math>\sec\theta\,</math>, <math>\infty\;</math>, <math>2\;</math>, <math>\sqrt{2}</math>, <math>\frac{2}{3}{\sqrt{3</math>, <math>1\;</math>
2 Претставување на функцијата
Функцијата може да се претстави во следниот вид:
:<math>\csc(x) = \frac{1}{x} - 2x \, \sum_{k=1}^{\infty}\frac{(-1)^k} {k^2\pi^2-x^2} = \sum_{k=-\infty}^\infty \frac{(-1)^k \, x}{x^2-k^2\pi^2} </math>
3 Особини на функцијата
Со детална анализа може да се одредат карактеристичните особини на функцијата.
* Дефинициона област на функцијата:
:функција е дефинирана во множеството реални броеви <math>\mathbb{R}</math>, освен во точките каде има прекини, а кои се преброиви
:<math>-\infty < x < +\infty \quad ; \quad x \ne \left(n\right)\cdot\pi\,; \,n\in\mathbb{Z}</math>* Област на вредностите на функцијата:
:функцијата зема вредности во опсег на реалните броеви, освен во областа -1 до 1
:<math> -\infty < \operatorname{sec}(x) \le -1 \quad \cup \quad 1 \le \operatorname{sec}(x) < +\infty </math>* Парност
:функција е непарна
:<math>\operatorname{sec}(-x) = \operatorname{sec}(x)</math>* Периодичност
:функцијата е периодична со основна периода 2π
:<math>\operatorname{sec}(x+2\pi) = \operatorname{sec}(x)</math>* Асимптоти
:функцијата има вертикални асимптоти во точките
:<math>x = \left(n\right)\cdot\pi\,; \,n\in\mathbb{Z}</math>:функцијата нема хоризонтални и коси асимптоти
* Нули на функцијата
:функцијата нема нули
* Монотоност на функцијата
* Екстреми
:нема глобален екстрем
::локален минимум
::<math>\operatorname{cosec}((2 n+1/2) \cdot \pi) = 1\,; \,n\in\mathbb{Z}</math>::локален максимум
::<math>\operatorname{cosec}((2 n-1/2) \cdot \pi) = 1\,; \,n\in\mathbb{Z}</math>* Превојни точки
:функцијата нема превојни точки
3.1 Извод од функцијата
Првиот извод од функцијата е
:<math>\frac{\mathrm{d{\mathrm{d}x}\csc(x) = \frac{\mathrm{d{\mathrm{d}x} \frac{\mathrm{1{\sin(x)} = \frac{-\cos(x)}{\sin^2(x)} = - \csc(x) \cdot \cot(x)
= - \frac{\csc^2(x)}{\sec(x)}</math>
3.2 Интеграл
Неодредениот интеграл на функцијата е
:<math>\int\csc(x)\,\mathrm dx=\ln\left|\frac{\sin(x)}{1+\cos(x)}\right|+C = \ln\left|\tan\left(\frac{x}{2}\right)\right|+C</math>
3.3 Комплексен аргумент
:<math>\csc(x + \mathrm{i} \!\cdot\! y) = \frac{-2\sin(x)\cosh(y)}{\cos(2x) - \cosh(2y)} + \mathrm{i} \; \frac{2\cos(x)\sinh(y)}{\cos(2x) - \cosh(2y)}
</math> mit <math> x,y \in \mathbb{R}</math>
Св. Злата Мегленска (хор)

Св. Злата Мегленска — македонски женски камерен хор.
1 Историјат
Хорот „Св. Злата Мегленска“ е основан во 1996 година при Македонската православна црква, со благослов на митрополитот полошко-кумановски г. Кирил. Хорот е составен од 25 женски вокали, претежно од студенти на Факултетот за музичка уметност во Скопје. Основач, раководител и диригент на хорот е Летка Димовска-Полизова.
2 Творештво
Во април 1999 година, хорот „Св. Злата Мегленска“ го снимил истоимениот музички албум со 12 композиции. Албумот, чиј продуцент е Светлана Марковиќ, бил издаден од дискографската куќа „Aura Records“, а бил снимен во Музејот на современата уметност во Скопје.
Покрај настапите во Македонија, хорот настапил и во Британија, Белгија, Германија, Франција, Италија, Грција, Австралија, САД, Хрватска, Полска и други земји. На 7 август 2015 година, хорот настапил на 55. издание на фестивалот „Охридско лето“.